text: Usædvanligt indbrud i to banker i Ølgod
  16 januar 2015 kl. 05.37
  To af byens banker på torvet i Ølgod oplevede natten til fredag indbrud. 
  Indbrudstyvene gik målrettet efter mønttællemaskinerne i begge pengeinstitutter.
  Indbruddene skete klokken 03.30 og foregik med lynets hast. 
  I løbet af tre minutter havde tyvene skaffet sig adgang til henholdsvis Sydbank og Den Jyske Sparekasse, der ligger få meter fra hinanden på byens torv.
  De to gerningsmænd kom ind i bankerne ved at smadre henholdsvis et vinduer og en dør ind til pengeinstitutterne 
  Det drejer sig om Sydbank og Den Jyske Sparekasse.
  Da det ikke lykkedes indbrudstyvene at få penge ud af nogen af de to mønttællemaskinerne, kørte de hurtigt væk fra gerningsstedet på en knallert.
  Vagtchef Jan Stokholm ved Syd- og Sønderjyllands Politi betegner indbruddene som meget usædvanlige.
  -De to gerningsmænd har planlagt indbruddene, og de må have været forbi bankerne i dagene op til hændelsen for at observere området og mønttællemaskinernes placering, ellers ville de ikke kunnet handle så hurtigt, fortæller vagtchefen til TV SYD
  Politiet vil gerne have offentlighedens hjælp til opklaring af indbruddene, så har man observeret noget usædvanligt på Torvet i Ølgod enten i nat eller dagene op til, så skal man kontakte politiet på 114.
  